คำสั่งนายกรัฐมนตรีคำสั่งนายกรัฐมนตรีที่ ๕/๒๕๔๙เรื่องการแต่งตั้งคณะกรรมการเพื่อปฏิบัติการตามพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘[๑] ตามที่ได้มีการประกาศสถานการณ์ฉุกเฉินที่มีความร้ายแรงในเขตท้องที่จังหวัดนราธิวาสจังหวัดปัตตานี และจังหวัดยะลา ลงวันที่ ๒๐ กรกฎาคม พ.ศ. ๒๕๔๘ และต่อมาได้มีประกาศเรื่อง การขยายระยะเวลาการประกาศสถานการณ์ฉุกเฉินที่มีความร้ายแรงในเขตท้องที่จังหวัดนราธิวาสจังหวัดปัตตานี และจังหวัดยะลา ลงวันที่ ๑๘ กรกฎาคม ๒๕๔๙ แล้ว นั้นอาศัยอำนาจตามความในมาตรา ๘ แห่งพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘ นายกรัฐมนตรีจึงมีคำสั่ง ดังต่อไปนี้ข้อ ๑ ให้ยกเลิกคำสั่งสำนักนายกรัฐมนตรี ที่ ๓๙๐/๒๕๔๘ลงวันที่ ๖ ตุลาคม ๒๕๔๘ เรื่อง แต่งตั้งคณะกรรมการบริหารจัดการให้เป็นไปตามนโยบายและยุทธศาสตร์เสริมสร้างสันติสุขจังหวัดชายแดนภาคใต้ข้อ ๒ ให้มีคณะกรรมการคณะหนึ่ง เรียกว่า คณะกรรมการบริหารจัดการให้เป็นไปตามนโยบายและยุทธศาสตร์เสริมสร้างสันติสุขจังหวัดชายแดนภาคใต้(กบชต.) โดยมีองค์ประกอบ ดังนี้๒.๑ คณะที่ปรึกษา๒.๑.๑ผู้บัญชาการทหารสูงสุด ประธานที่ปรึกษา๒.๑.๒ อัยการสูงสุด ที่ปรึกษาด้านกฎหมาย๒.๑.๓ เลขาธิการสภาความมั่นคงแห่งชาติ ที่ปรึกษาด้านความมั่นคง๒.๒ คณะกรรมการ๒.๒.๑ ผู้บัญชาการทหารบก ประธานกรรมการ๒.๒.๒ ผู้อำนวยการสำนักข่าวกรองแห่งชาติ กรรมการ๒.๒.๓ ปลัดกระทรวงมหาดไทย กรรมการ๒.๒.๔ ผู้บัญชาการทหารเรือ กรรมการ๒.๒.๕ ผู้บัญชาการทหารอากาศ กรรมการ๒.๒.๖ผู้บัญชาการตำรวจแห่งชาติ กรรมการ๒.๒.๗อธิบดีกรมสอบสวนคดีพิเศษ กรรมการ๒.๒.๘ผู้แทนกระทรวงการต่างประเทศ กรรมการ๒.๒.๙ผู้แทนกระทรวงศึกษาธิการ กรรมการ๒.๒.๑๐ ผู้แทนสำนักงบประมาณ กรรมการ๒.๒.๑๑ผู้แทนสำนักงานคณะกรรมการ กรรมการพัฒนาการเศรษฐกิจและสังคมแห่งชาติ๒.๒.๑๒ ผู้แทนกรมบัญชีกลาง กรรมการ๒.๒.๑๓ผู้แทนศูนย์อำนวยการต่อสู้ กรรมการเพื่อเอาชนะความยากจนแห่งชาติ๒.๒.๑๔ เสนาธิการทหารบก กรรมการและเลขานุการร่วม๒.๒.๑๕รองผู้บัญชาการตำรวจแห่งชาติ กรรมการและเลขานุการร่วมฝ่ายกิจการพิเศษ๒.๒.๑๖ อธิบดีกรมการปกครอง กรรมการและเลขานุการร่วม๒.๒.๑๗ รองเสนาธิการทหาร (ฝ่ายทหารบก) กรรมการและเลขานุการร่วม๒.๒.๑๘ ผู้แทนสำนักงานสภาความมั่นคงแห่งชาติ กรรมการและเลขานุการร่วมข้อ ๓ อำนาจหน้าที่ให้คณะกรรมการดังกล่าวปฏิบัติหน้าที่เป็นที่ปรึกษาในการปฏิบัติงานของหัวหน้าผู้รับผิดชอบในการแก้ไขสถานการณ์ฉุกเฉินตามพระราชกำหนดนี้และปฏิบัติหน้าที่อื่นใดตามที่นายกรัฐมนตรี หรือคณะรัฐมนตรีมอบหมาย รวมทั้งให้มีอำนาจหน้าที่ดังนี้๓.๑ บูรณาการ วางแผน สั่งการ อำนวยการ ประสานงาน เร่งรัดกำกับ ดูแลและตรวจสอบ ติดตามการบริหารจัดการและการปฏิบัติงาน ของหน่วยราชการ หรือหน่วยงานของรัฐที่เกี่ยวข้องให้เป็นไปตามนโยบาย ยุทธศาสตร์ แผนปฏิบัติการ และแนวทางเสริมสร้างสันติสุขจังหวัดชายแดนภาคใต้ที่กำหนดอย่างมีประสิทธิภาพ๓.๒ ศึกษา วิเคราะห์ และแปลงแนวนโยบายและยุทธศาสตร์ในการเสริมสร้างสันติสุขจังหวัดชายแดนภาคใต้ของคณะกรรมการนโยบายเสริมสร้างสันติสุขจังหวัดชายแดนภาคใต้ (กสชต.) ไปสู่การปฏิบัติในระดับยุทธการและยุทธวิธีอย่างมีเอกภาพรวมทั้ง กำหนดแนวทางการดำเนินการเพิ่มเติม เพื่อให้บังเกิดประสิทธิผลต่อการยุติสถานการณ์ความรุนแรงโดยเร็วและเสริมสร้างสันติสุขในพื้นที่จังหวัดชายแดนภาคใต้อย่างยั่งยืน๓.๓ รวบรวม กลั่นกรอง เสนอแนะ การจัดทำแผนงาน/โครงการและการจัดตั้งงบประมาณของส่วนราชการและองค์กรต่างๆ เพื่อให้มีการบูรณาการในการแก้ไขปัญหาในพื้นที่๓ จังหวัดชายแดนภาคใต้อย่างเป็นระบบ๓.๔ ให้คำแนะนำ เสนอแนะ และร่วมแก้ไขปัญหาหรืออุปสรรคติดตามสถานการณ์เพื่อพิจารณาปรับแผนงานให้เป็นไปตามนโยบายในการแก้ไขปัญหาได้อย่างรวดเร็วและใกล้ชิดสามารถดำเนินการช่วยเหลือสนับสนุนส่งเสริมการปฏิบัติงานของหน่วยต่างๆ ให้เกิดประสิทธิภาพในการแก้ไขปัญหาในพื้นที่๓ จังหวัดชายแดนภาคใต้ที่เกิดขึ้นจนกว่าสถานการณ์จะคลี่คลายกลับสู่ภาวะปกติ๓.๕ ให้หน่วยราชการ หรือหน่วยงานของรัฐที่เกี่ยวข้องมาชี้แจง จัดส่งข้อมูล และให้การสนับสนุนกำลังพล งบประมาณ วัสดุ ครุภัณฑ์ ยานพาหนะอาวุธยุทโธปกรณ์เพื่อใช้ในการปฏิบัติงานได้๓.๖ เสนอแนะ และขอความเห็นชอบจากประธานกรรมการนโยบายเสริมสร้างสันติสุขจังหวัดชายแดนภาคใต้(กสชต.) ในการพิจารณาให้ความดีความชอบ ให้คุณให้โทษและแต่งตั้ง โยกย้ายข้าราชการ พนักงานองค์กรของรัฐหรือรัฐวิสาหกิจ ที่เกี่ยวข้อง ตลอดจน กำหนดมาตรฐานการจูงใจ และปกป้องคุ้มครองข้าราชการและผู้ปฏิบัติงานในพื้นที่๓.๗ แต่งตั้งคณะที่ปรึกษา/คณะอนุกรรมการ/คณะทำงานช่วยเหลือการดำเนินการได้ตามความจำเป็นทั้งนี้ ตั้งแต่บัดนี้เป็นต้นไปสั่งณ วันที่ ๒๗ กรกฎาคม พ.ศ. ๒๕๔๙พันตำรวจโททักษิณ ชินวัตรนายกรัฐมนตรีสุนันทา/ผู้จัดทำ๒๒ตุลาคม ๒๕๕๒กวินทราดา/ตรวจ๒๖พฤศจิกายน ๒๕๕๓[๑]ราชกิจจานุเบกษา เล่ม ๑๒๓/ตอนพิเศษ ๘๔ ง/หน้า ๑๘/๒ สิงหาคม ๒๕๔๙